 

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

**OSNOVNA ŠKOLA „BRAĆA RADIĆ“**

**KOPRIVNICA**

**Obrazloženje Financijskog plana Osnovne škole „Braća Radić“ Koprivnica za 2025.g., s projekcijama za 2026. i 2027.godinu**

1. **SADRŽAJ DJELOKRUGA RADA PRORAČUNSKOG KORISNIKA**

Osnovna škola „Braća Radić“ MB: 3009556, OIB: 13567291238 ima predmet poslovanja – djelatnosti: odgoj i osnovno školovanje djece, osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima, organizacija aktivnosti djece u sklopu različitih udruga te učeničkih klubova i društava.

Nastava je organizirana u dvije smjene. Prva smjena počinje u 8:00 h i završava u 13:10 h dok druga smjena počinje u 13:15 h i završava u 18:25 h. Nastava, redovna, izborna, dopunska i dodatna izvodi se prema nastavnim planovima i programima koje je donijelo Ministarstvo znanosti, obrazovanja i mladih i Godišnjem planu i programu rada škole.

Matična škola u Koprivnici sagrađena je 1989. godine. U školskoj godini 2024./2025. nastavu polazi 758 učenika u 36 razrednih odjela. Školska zgrada u Starigradu sagrađena je 1954. godine, a nastava je organizirana za 60 učenika u 4 razredna odjela. Područna škola Bakovčica je darovnim ugovorom pripala našem Osnivaču Gradu Koprivnici u rujnu 2023. godine.

U Matičnoj školi rad se odvija u 25 učionica od kojih su 5 specijalizirane. Uz ove učionice nastava se odvija i u školskoj sportskoj dvorani, knjižnici i na sportskom igralištu. Područna škola Starigrad, na žalost, nema sportsku dvoranu ni odgovarajuće sportsko igralište.

Osnovna škola „Braća Radić“ na početku šk. god. 2024./2025. broji 99 djelatnika, od toga 22 učitelja razredne nastave, 44 učitelja predmetne nastave, 4 stručna suradnika,11 pomoćnika u nastavi i 1 stručno komunikacijskog posrednika te 17 ostalih djelatnika. Imamo 1 učiteljicu savjetnicu, 4 učiteljice izvrsne savjetnice, 1 stručnu suradnicu izvrsnu savjetnicu, 4 učiteljice mentorice i 6 voditelja Županijskih stručnih vijeća (matematike, vjeronauka, engleskoga jezika, knjižnice, razredne nastave te ravnatelja osnovnih škola). Naknadno smo u listopadu zaposlili još jednog stručno komunikacijskog posrednika.

1. **OBRAZLOŽENJE OPĆEG DIJELA FINANCIJSKOG PLANA**

**OBRAZLOŽENJE PRIHODA/PRIMITAKA**

**PRIHODI POSLOVANJA**

Ukupni prihodi poslovanja za 2025. godinu iznose 4.094.581,00EUR.

* **Iz pomoći iz inozemstva i od subjekata unutar općeg proračuna - 63** planiramo ostvariti iznos od 3.220.456,00 EUR. Planiramo ostvariti 2.797.000,00 EUR za plaće radnika (rashode za zaposlene – plaće i doprinose, ostale rashode za zaposlene – jubilarne nagrade, dar djeci do navršenih 15.g., božićnica, regres i ostale naknade, naknade troškova zaposlenima – za prijevoz, naknada poslodavca zbog nezapošljavanja osoba s invaliditetom). S obzirom na izmjene Zakona o proračunu za 2025. godinu te novu metodologiju knjiženja, planirali smo 13 rashoda i prihoda za plaće. Za županijska natjecanja planiramo ostvariti iznos od 2.450,00EUR, za plaću pomoćnika u nastavi (11 pomoćnika i 2 stručno komunikacijska posrednika) 145.545,00 EUR, namirnice za školsku kuhinju i shemu voća 218.500,00 EUR, za udžbenike za učenike škole 49.000,00 EUR, za knjige u školskoj knjižnici 1.195,00 EUR, za rad Županijskih stručnih vijeća (6 voditelja) i za završna natjecanja iznos od 3.760,00 EUR, za EU projekte 2.660,00 EUR, a za isplatu naknade za 2 mentora iznos od 346,00 EUR.
* **Iz prihoda od upravnih i administrativnih pristojbi, pristojbi po posebnim propisima i naknada – 65** planiramo ostvariti iznos od 17.600,00 EUR, a od toga 11.500,00 EUR za majice za učenike i osiguranje učenika, 2.000,00 EUR za popravke tableta i te 3.000,00 EUR za prijevoz na izlete koje plaćaju roditelji te za odlaske na natjecanja koje financiraju roditelji 1.100,00 EUR.
* **Iz prihoda od prodaje proizvoda i robe te pruženih usluga, prihoda od donacija– 66** planiramo ostvariti 9.816,00 EUR. Sa 1.100,00 EUR planiramo podmiriti rashode za struju, gorivo te pričuvu za stan na Trgu E. Kumičića, sa 130,00 EUR planiramo kupiti potrebni materijal za nastavu, sa 4.131,00 EUR planiramo kupiti namještaj za jednu učionicu te 3 uredske stolice, sa 1.800,00 EUR knjige za knjižnicu, a sa 2.025,00 EUR planiramo financiranje Učeničke zadruge „Vretence“. Od prikupljene tekuće donacije planiramo financirati Dan škole u iznosu od 130,00 EUR, a od kapitalne donacije planiramo također financirati nabavu namještaja za učionicu u iznosu od 500,00 EUR.
* **Od prihoda iz nadležnog proračuna i od HZZO-a temeljem ugovornih obveza – 67** planiramo ostvariti 846.709,00 EUR. Zafinanciranje materijalnih rashoda za redovno poslovanje planiramo – 259.488,00 EUR. Rashode za dodatna ulaganja na građevinskim objektima s kojima planiramo rekonstrukciju sanitarija i garderoba uz sportsku dvoranu – planiramo u iznosu 149.705,00 EUR. Za izvannastavne aktivnosti, međuopćinska natjecanja i nagradu najučitelju financiranih iz sredstava Osnivača planiramo ostvariti 13.770,00 EUR.. Za plaću pomoćnika u nastavi koju financira Osnivač, plan je 71.330,00 EUR. U okviru Redovne djelatnosti za sistematske preglede, prijevoz učenika, ostale materijalne rashode koje nećemo pokriti iz decentraliziranih sredstava te ostatak sredstava za rekonstrukciju sanitarija, planiramo 352.416,00 EUR.

Planirani prihodi poslovanja za 2026. godinu iznose 3.691.005,00 EUR, a za 2027. godinu 3.641.471,00 EUR.

**PRIHODI OD PRODAJE NEFINANCIJSKE IMOVINE**

**Od prihoda od prodaje proizvedene dugotrajne imovine – 72** koji ostvarujemo od prodaje stanova na kojima postoji stanarsko pravo, planiramo ostvariti prihod od 98,00 EUR**.** S tim prihodom ćemo također financirati nabavu namještaja za učionicu.

Za 2026. i 2027. se ne planiraju ti prihodu jer će stan biti otplaćen.

**OBRAZLOŽENJE RASHODA I IZDATAKA**

**RASHODI POSLOVANJA**

Ukupni rashodi poslovanja za 2025. godinu iznose 3.675.650,00 EUR.

* **Rashodima za zaposlene – 31** planiramo financirati plaće, doprinose i ostale rashode za zaposlene (božićnicu, regres, uskrsnicu, dar za dijete, naknadu za bolovanje dulje od 90 dana, potporu za rođenje djeteta, potporu za smrt člana obitelji…) za 86 djelatnika u ukupnom iznosu od 2.766.500,00 EUR, plaću za 13 pomoćnika u nastavi u ukupnom iznosu od 193.020,00 EUR, Tim rashodima će se financirati i učitelji koji provode izvannastavne aktivnosti kao i nagrada za najučitelja u iznosu od 12.070,00 EUR te učitelji mentori u iznosu od 346,00 EUR. Ukupno je plan na toj skupini 2.971.936,00 EUR.
* **Materijalnim rashodima – 32** planiramofinancirati rashode koji nam služe za pokriće redovnog poslovanja (službena putovanja, stručna usavršavanja, uredski materijal, energija, tekuće i investicijsko održavanje, prijevoz učenika, zakupnine i najamnine, sitni inventar, reprezentacija, komunalne i ostale usluge) kao i za pokriće rashoda u okviru županijskih natjecanja, prehrane učenika, ostalih rashoda za pomoćnike u nastavi, prijevoz na posao za sve zaposlenike, materijalne rashode u okviru aktivnosti Unapređenje standarda u školama, rashoda za EU projekte i rashoda za financiranje Učeničke zadruge Vretence. Ukupan plan na toj skupini je 665.714,00 EUR.
* **Naknadama za građane i kućanstva na temelju osiguranja – 37** planiramo financirati nabavu radnih udžbenika za sve učenike škole u ukupnom iznosu od 38.000,00 EUR.

Planirani rashodi poslovanja za 2026. godinu iznose 3.523.494,00 EUR, a za 2027. godinu 3.473.960,00 EUR.

**RASHODI ZA NABAVU NEFINANCIJSKE IMOVINE**

* **Rashodima za nabavu proizvedene dugotrajne imovine – 42** planiramo financirati komplet namještaja za jednu učionicu predmetne nastave, 3 uredske stolice, udžbenike za učenike škole i knjige za knjižnicu u ukupnom iznosu od 18.724,00 EUR
* **Rashodima za nabavu proizvedene dugotrajne imovine – 45** planiramo nabavu rekonstrukcije sanitarija i garderoba uz sportsku dvoranu u ukupnom iznosu od 350.000,00 EUR.

Plan za 2026. i 2027. godinu je 149.705,00 EUR.

1. **OBRAZLOŽENJE PRENESENOG MANJKA ODNOSNO VIŠKA FINANCIJSKOG PLANA**

**Planirani viškovi:**

* Višak namjenskih prihoda Županijskih stručnih vijeća (izvor 5 Pomoći) u iznosu od 2.000,00 EUR za financiranje rada ŽSV-a.

**Planirani manjkovi:**

* Metodološki manjak iz decentraliziranih sredstava (izvor 5 Pomoći) u iznosu od 9.000,00 EUR.
* Metodološki manjak iz gradskih sredstava (izvor 1 Opći prihodi i primici) u iznosu od 10.000,00 EUR za neplaćene račune u 2024. godini.
* Manjak za neplaćeni račun iz 12-tog mjeseca za Shemu voća i mlijeka (izvor 5 Pomoći) u iznosu od 1.000,00 EUR.
* Manjak za neplaćene račune za školsku kuhinju (izvor 5 Pomoći) u iznosu od 16.300,00 EUR
* Manjak za plaću pomoćnika u nastavi iz Odjeka VII u iznosu od 16.005,00 EUR (4.810,00 EUR iz izvora 1Opći prihodi i primici – Grad, 11.195,00 EUR iz izvora 5 Pomoći).

Ukupno višak: 2.000,00 EUR

Ukupno manjak: -52.305,00 EUR

**Razlika: -50.305,00 EUR**

**Preneseni rezultat po izvorima financiranja:**

|  |  |  |
| --- | --- | --- |
| **Izvor** | **Naziv izvora** | **Manjak/višak** |
| **1** | **Opći prihodi i primici** | **-14.810,00** |
| 11 | Opći prihodi i primici | -14.810,00 |
| **5** | **Pomoći** | **-35.495,00** |
| 51 | Pomoći iz drugih proračuna | -11.680,00 |
| 53 | Pomoći temeljem prijenosa EU sredstava | -9.515,00 |
| 55 | Pomoći – proračunski korisnici | -14.300,00 |
|  | **Ukupno preneseni rezultat:** | **-50.305,00** |

1. **OBRAZLOŽENJE POSEBNOG DIJELA FINANCIJSKOG PLANA**

**OBRAZLOŽENJE FINANCIJSKOG PLANA PO PROGRAMIMA/AKTIVNOSTIMA**

Prioritet škole je kvalitetno obrazovanje i odgoj učenika što ostvarujemo stalnim usavršavanjem učitelja, stručnih suradnika i ostalih djelatnika (seminari, stručni skupovi, aktivi) i podizanje nastavnog standarda na višu razinu, poticanjem učenika na izražavanje kreativnosti, talenata i sposobnosti prema interesima, razvijanje navike cijeloživotnog učenja, usvajanje zdravih navika, pozitivnih stavova te razvoj kompletne mlade osobe s razvijenim samopoštovanjem i poštovanjem drugih.

Financijskim planom su planirana sredstva za provođenje programa 3002 Osnovni program osnovnoškolskog odgoja i obrazovanja, 3003 Dodatni program odgoja i obrazovanja, 3015 Socijalni program i 9000 COP.

|  |  |  |  |
| --- | --- | --- | --- |
| **RAZDJEL 020 UPRAVNI ODJEL ZA DRUŠTVENE DJELATNOSTI** | **PLAN 2025.** | **PLAN 2026.** | **PLAN 2027.** |
| **Glava 02003 Osnovne škole** |  |  |  |
| Program 3002 Osnovni program osnovnoškolskog odgoja i obrazovanja | 400.193,00 | 400.193,00 | 400.193,00 |
| Program 3003 Dodatni programi odgoja i obrazovanja | 645.981,00 | 441.312,00 | 371.578,00 |
| Program 3015 Socijalni program | 201.200,00 | 201.200,00 | 201.200,00 |
| Program 9000 COP | 2.797.000,00 | 2.648.300,00 | 2.668.500,00 |
| **UKUPNO:** | **4.044.374,00** | **3.691.005,00** | **3.641.471,00** |

**Program 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA**

**Program 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA** ima cilj osiguravanje minimalnog financijskog standarda, a u okviru državnog standarda za financiranje materijalnih rashoda te rashoda za nabavu nefinancijske imovine koji su nužni za redovno funkcioniranje Škole. Program se sastoji od jedne aktivnosti koja ima isti cilj kao i program.

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16 i 114/22),
* Pravilnik o proračunskim klasifikacijama (NN broj 4/2024), Pravilnik o proračunskom računovodstvu i računskom planu (NN broj158/23), Pravilnik o planiranju u sustavu proračuna (NN broj 1/2024)
* Pravilnik o financijskom izvještavanju u proračunskom računovodstvu (NN broj 37/22)
* Godišnji plan i program rada škole za školsku godinu 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2024./2025.

**AKTIVNOST: A300202 Decentralizirane funkcije osnovnog školstva – OŠ „Braća Radić“**

Uputom za izradu financijskog plana za razdoblje 2025.-2027., predviđena sredstva za aktivnost *Decentralizirane funkcije osnovnog školstva* za osiguranje minimalnog financijskog standarda iznose 400.193,00 EUR. I ove godine se financiranje decentraliziranih sredstava vrši iz 2 izvora (izvor 5 pomoći i izvora 1 – Opći prihodi i primici). Iz izvora 5 je osigurano 202.459,00 EUR, a izvora 1 – 197.734,00 EUR.

Sredstva će se koristiti za financiranje n**aknada troškova zaposlenima** u sklopu čega se financiraju **službena putovanja** (sredstva za dnevnice na službenom putu su namijenjena za odlaske na seminare, stručne skupove te izlete i ekskurzije za 65 obrazovna djelatnika, 4 stručna suradnika, ravnatelja, tajnicu, voditeljicu računovodstva i računovodstvenu referenticu) te je plan u iznosu od 15.000,00 EUR. Nadalje će se sredstva koristiti za **stručno usavršavanje zaposlenika** - 1.380,00 EUR (sredstva su potrebna za seminare, savjetovanja i simpozije za stručne skupove na kojima prisustvuju učitelji, stručni suradnici, ravnatelj, tajnica, računovodstvena referentica i voditeljica računovodstva – kotizacije su od 50 do 100,00 EUR po seminaru ili stručnom skupu) te **ostale naknade troškova zaposlenima –** 60,00 EUR, a isplaćuju se za korištenje privatnog automobila u službene svrhe za putovanja kraća od 30 km (0,50 EUR po km).

U sklopu podskupine **rashoda za materijal i energiju** financiraju se troškovi uredskog materijala i ostalih materijalnih rashoda (kao što je materijal za nastavu), plina, struje, materijala i dijelova za tekuće i investicijsko održavanje, sitnog inventara i auto guma, službene i radne zaštitne odjeće. Plan na uredskom materijalu je 17.234,00 EUR u okviru kojeg je i materijal za higijenske potrebe, materijal za čišćenje te ostali materijal za nastavu. Od sitnog inventara i auto guma planiramo nabaviti sve ono za što će se iskazati potreba u toku godine, a između ostalog su tu i mobiteli za djelatnike škole te gume za dostavno vozilo, a plan je 3.600,00 EUR. Što se tiče energije, planirano je 26.500,00 EUR. Pozicija materijala za tekuće i investicijsko održavanje iznosi 2.800,00 EUR, a potreban nam je za popravke u područnoj i matičnoj školi.

Iz decentraliziranih sredstava planiramo financirati i **rashode za usluge** kao što su usluge telefona, pošte i prijevoza, usluga prijevoza učenika, usluge tekućeg i investicijskog održavanja, usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne i osobne usluge, računalne usluge te ostale usluge. Usluge telefona, pošte i prijevoza su planirane prema sklopljenim postojećim ugovorima za pokretne i nepokretne usluge, uslugu prijevoza te poštanske usluge, ukupno je za njih plan 135.000,00 EUR. Zdravstvene usluge iznose 1.885,00 EUR, a planirane su za preglede kuharica te analizu namirnica i vode u školskoj kuhinji. Usluge za tekuće i investicijsko održavanje u iznosu od 7.400,00 EUR planiramo utrošiti na redovito održavanje (za servisiranje i popravke računalne opreme, uređaja u školskoj kuhinji, zamjenu filtera na rekuperatorima i komorama, servise i popravke kotlovnice, servis lifta, servise vatrogasnih aparata, klima uređaja, baždarenje sigurnosnih ventila, ispitivanja kotlovskog postrojenja, hidrantske mreže i radnog okoliša u matičnoj školi i područnim školama za što dobivamo certifikate i uvjerenja o ispravnosti rada uređaja i opreme). Ostatak potrebnih sredstava za tekuće i investicijsko održavanje je planiran u Aktivnosti Redovna djelatnost osnovnih škola. Od ostalih usluga su još planirane Usluge promidžbe i informiranja - 500,00 EUR, Komunalne usluge - 15.000,00 EUR, Zakupnine i najamnine – 11.900,00 EUR, Intelektualne i osobne usluge - 125,00 EUR, Računalne usluge – 4.700,00 EUR i Ostale usluge - 650,00 EUR.

Od **ostalih nespomenutih rashoda** **poslovanja** planiramo financirati premije osiguranja, reprezentaciju, članarine, pristojbe i naknade te ostale nespomenute rashode poslovanja. Plan je 5.529,00 EUR.

U skupini **Rashodi za nabavu proizvedene dugotrajne imovine** plan je u 149.705,00 EUR. Od tih sredstava planiramo nabavu rekonstrukcije sanitarija i garderoba uz sportsku dvoranu.

Ukupni plan za decentralizirana sredstva je isti za 2026. i 2027. godinu te iznosi 400.193,00 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

Ishodište i pokazatelji na čemu se zasniva izračun potrebnih sredstava je Odluka Grada Koprivnice o mjerilima za financiranje decentraliziranih funkcija i Državni pedagoški standard osnovnoškolskog sustava odgoja i obrazovanja čiji temelji se nalaze u Zakonu o odgoju i obrazovanju u osnovnoj i srednjoj školi. Državni pedagoški standard opisuje mjerila za prostor i opremu u osnovnoj školi. Svi naši planovi temeljeni su na tome, a naravno da naši planovi „ovise“ o mogućnosti financiranja našeg osnivača.

**CILJ: Održavanje kvalitete zaposlenog kolektiva**

Ovaj cilj nastoji se postići održavanjem broja programa stručnog usavršavanja koje pohađaju svi učitelji i stručni suradnici škole čime se povećava kvaliteta provođenja obrazovanja unutar ustanove.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost (2026.)** |
| Učitelji i stručni suradnici pohađali su programe usavršavanja koje donosi Agencija za odgoj i obrazovanje | Pohađanjem seminara i radionica radi se na profesionalnom rastu i razvoju učitelja i stručnih suradnika koji je neophodan za kvalitetno provođenje osnovnoškolskog odgoja i obrazovanja | % | 80 | škola | 95 | 100 | 100 |

**PROGRAM: 3003 DODATNI PROGRAM ODGOJA I OBRAZOVANJA**

**Program 3003 DODATNI PROGRAMI ODGOJA I OBRAZOVANJA** ima za cilj zadovoljavanje potreba iznad državnog standarda aktivnostima koje osiguravaju kvalitetniji sustav u ovim područjima preko programa praćenja i financiranja izvannastavnih aktivnosti, školskih natjecanja, potpore pomoćnika u nastavi, učeničke zadruge, EU projekata, odnosno osiguravanje jednakih uvjeta za napredovanje svih učenika.

| **Naziv aktivnosti** | **Plan za 2025.** | **Projekcija za 2026.** | **Projekcija za 2027.** |
| --- | --- | --- | --- |
| Aktivnost: A300306 Slobodne aktivnosti i školska natjecanja | 16.220,00 | 16.220,00 | 16.220,00 |
| A300317 Redovna djelatnost osnovnih škola | 342.416,00 | 142.121,00 | 142.121,00 |
| Aktivnost: A300323 Unapređenje standarda u školama | 81.444,00 | 77.416,00 | 77.416,00 |
| Aktivnost: A300330 Mentorstvo | 346,00 | 0,00 | 0,00 |
| Aktivnost: A300332 EU projekti | 2.660,00 | 2.660,00 | 2.660,00 |
| AKTIVNOST A300355 Učenička zadruga „Vretence“ | 2.025,00 | 2.025,00 | 2.025,00 |
| Aktivnosti: A300359 ODJEK VII 2024./2025.-2026./2027. | 200.870,00 | 200.870,00 | 131.136,00 |
| **UKUPNO:** | **645.981,00** | **441.312,00** | **371.578,00** |

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16 i 114/22),
* Pravilnik o proračunskim klasifikacijama (NN broj 4/2024), Pravilnik o proračunskom računovodstvu i računskom planu (NN broj158/23), Pravilnik o planiranju u sustavu proračuna (NN broj 1/2024)
* Pravilnik o financijskom izvještavanju u proračunskom računovodstvu (NN broj 37/22)
* Pravilnik o pomoćnicima u nastavi i stručnim komunikacijskim posrednicima (NN broj 85/2024.)
* Godišnji plan i program rada škole za školsku godinu 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2024./2025.

**Aktivnost: A300317 Redovna djelatnost osnovnih škola**

Opis i cilj aktivnosti

Cilj ove aktivnosti je osiguravanje financijskih sredstava iznad državnog standarda od strane našeg Osnivača za financiranje ostalih materijalnih rashoda koja ne uspijemo pokriti preko decentraliziranih sredstava.

U ovoj aktivnosti je plan u iznosu 342.416,00 EUR, a sredstva su namijenjena financiranju prijevoza učenika u iznosu od 85.000,00 EUR, energije u iznosu od 11.500,00 EUR, sistematskih pregleda na koja imaju pravo svi zaposlenici škole, uključujući i pomoćnike u nastavi u iznosu od 15.255,00 EUR, komunalnih usluga u iznosu od 5.000,00 EUR, usluga za tekuće i investicijsko održavanje u iznosu od 17.600,00 EUR (za servisiranje i popravke računalne opreme, uređaja u školskoj kuhinji, zamjenu filtera na rekuperatorima i komorama, servise i popravke kotlovnice, servis lifta, servise vatrogasnih aparata, klima uređaja, baždarenje sigurnosnih ventila, ispitivanja kotlovskog postrojenja, hidrantske mreže i radnog okoliša u matičnoj školi i područnim školama za što dobivamo certifikate i uvjerenja o ispravnosti rada uređaja i opreme, popravak vrata na ulazu u veliku dvoranu i popravak rasvjete u dvorani) te uredskog materijala u iznosu od 7.766,00 EUR.

Na dodatnim ulaganjima na građevinskim objektima planiramo ostatak sredstava za rekonstrukciju sanitarija i garderoba uz sportsku dvoranu u iznosu od 200.295,00 EUR.

Sredstva za 2026. i 2027. godinu se planiraju u iznosu od 142.121,00 EUR

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Prevencija bolesti i zaštita zdravlja svih zaposlenika škole**

Ovim ciljem se želi pružiti svim zaposlenicima da jednom godišnje obave sistematski pregled u nadležnoj ustanovi radi prevencije razvoja bolesti i zaštite osobnog zdravlja.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost (2026.)** |
| Povećanje broja zaposlenih koji obavljaju sistematske preglede | Sve zaposlene se potiče na obavljanje godišnjeg sistematskog pregleda u svrhu prevencije razvoja bolesti i zaštite zdravlja | % | 80 | škola | 95 | 100 | 100 |

**Aktivnost: A300306 Slobodne aktivnosti i školska natjecanja**

Opis i cilj aktivnosti

Cilj ove aktivnosti je osiguravanje kvalitetnijeg sustava obrazovanja preko financiranja izvannastavnih aktivnosti i školskih natjecanja. To su oblici aktivnosti koje se provode radi zadovoljavanja različitih potreba i interesa učenika, koje Škola planira, organizira i realizira, a u koju se učenik samostalno, neobvezno i dobrovoljno uključuje.

Slobodne ili izvannastavne aktivnosti obuhvaćaju različite programske sadržaje koji se odvijaju izvan nastavnih obveza u organizaciji škole u njenim prostorijama. Organiziraju se za učenike od prvog do osmog razreda, a smisao i rad nije samo u pružanju mogućnosti „najsposobnijim“, već u poticajima omogućavanja i stvaranja uvjeta da se što više učenika uključi u razne organizirane oblike u kojima će naći smisao i zadovoljstvo. Sredstva su planirana za isplatu plaća voditeljima aktivnosti za:

* **Grupe:** Planinarska sekcija AR– 2 sata, Planinarska sekcija MPR – 2 sata, Plesna grupa – 1 sat, Recitatorska grupa – 1 sat, Šahovska grupa – 1 sat, Čitateljski klub „Lijina gajbica“– 1 sat, Filmska skupina SM – 1 sat, Filmska skupina SP – 1 sat, Podmladak Crvenog križa – 2 sata, Dramsko-recitatorska grupa – 1 sat, Medijska skupina – 1 sat, Mali ekolozi – 1 sat, Atletika – 1 sat, Mala pričaonica – 1 sat, Dramsko-scenska skupina – 1 sat, Škola za 5+, daroviti učenici petih razreda – 1 sat, Istraživačko kreativne radionice za darovite učenike 5. do 8. razred – 1 sat, Komunikacijsko-kreativne radionice za darovite učenike 4. razreda – 1 sat, Kreativna grupa – 1 sat, English around the world –1 sat, Matematička grupa IA – 1 sat, Komunikacijsko-kreativne radionice za darovite učenike od 4.-8. razreda – 1 sat, Kreativno 3D modeliranje – 1 sat, Mali glagoljaši – 1sat, Matematička grupa 2 MG – 2 sata. Ukupno iznosi 29 sati x 15,00 EUR, 10 tjedana u prvom polugodištu i 17 tjedana u drugom polugodištu te je plan u iznosu od 11.770,00 EUR.
* **Ostale nespomenute rashode poslovanja u okviru kojih se knjiže troškovi za međuopćinska natjecanja:** sportska natjecanja (rukomet, futsal, atletika, plivanje, kros, košarka) na međuopćinskoj i županijskoj razini, natjecanja u znanju (matematika, hrvatski jezik, engleski jezik, kemija, biologija, fizika, informatika, njemački jezik, crveni križ, LiDraNo, likovni, geografija, povijest, francuski jezik, fizika, Mladi tehničari). Međuopćinska natjecanja koja se financiraju preko Grada imaju plan 1.700,00 EUR.
* **Sredstva za županijska natjecanja** koja se osiguravaju od Županije, a planirana su za organiziranje županijskog natjecanja engleskog jezika i plivanja, imaju plan 2.450,00 EUR.

U aktivnost je uključena i nagrada za najučitelja u iznosu od 300,00 EUR koja će se isplatiti iz gradskih sredstava učitelju koji će prema Odluci ravnatelja biti proglašen najboljim učiteljem u školskoj godini 2024./2025..

Sredstva na cjelokupnoj aktivnosti su planirana u iznosu od 16.220,00 EUR, više za 3.410,00 EUR u odnosu na projekcije, s obzirom na veći broj izvannastavnih aktivnosti te veće troškove prehrane i prijevoza na natjecanje.

Sredstva za 2026. i 2027. godinu planiramo u istom iznosu kao i za 2025.godinu.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Promicanje škole**

Ovaj cilj ima za svrhu uključivanje djece u različite programske sadržaje kako bi kroz priredbe i manifestacije promovirali školu i stekli dodatno samopouzdanje, smisao i zadovoljstvo u radu.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost (2026.)** |
| Povećanje broja školskih projekata/priredbi/manifestacija | Učenike se potiče na izražavanje kreativnosti, talenata i sposobnosti kroz ovakve aktivnosti | broj projekata/priredbi/manifestacija | 48 | škola | 50 | 51 | 52 |

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost (2026.)** |
| Povećanje broja učenika koji su uključeni u različite školske projekte/  priredbe/manifestacije | Učenike se potiče na izražavanje kreativnosti, talenata i sposobnosti kroz ovakve aktivnosti | Broj učenika koji su uključeni u projekte/priredbe/manifestacije | 881 | škola | 883 | 884 | 885 |

**CILJ: Poboljšavanje kvalitete i učinkovitosti obrazovanja**

Ovaj cilj ima za svrhu poticanje djece na dodatno obrazovanje i stjecanje novih znanja koja im mogu poslužiti prilikom odlazaka na razna natjecanja ili u daljnjem školovanju.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost (2026.)** |
| Povećanje broja učenika koji pohađaju dodatnu nastavu | Učenike koji u nastavnom predmetu ostvaruju natprosječne rezultate potiče ih se na dodatnu nastavu radi usvajanja dodatnog znanja i pripreme za natjecanja | Broj učenika koji polaze dodatnu nastavu | 337 | škola | 339 | 340 | 341 |

**Aktivnost: A300323 Unapređenje standarda u školama – izvor VLASTITI PRIHODI**

Opis i cilj aktivnosti

Cilj ove aktivnosti je poboljšanje kvalitete i učinkovitosti obrazovanja, a sva materijalna sredstva koja se nastoje osigurati i utrošiti kroz ovu aktivnost imaju za zadaću postizanje napretka rada Škole te odgajanje i pripremanje mladih ljudi za odgovoran i uspješan život.

Ova aktivnost obuhvaća: nabavu udžbenika za učenike škole, nabavu knjiga za školsku knjižnicu, nabavu osiguranja i školskih majica za učenike škole, odlaske na državna natjecanja i izvanučioničke nastave, troškove županijskih stručnih vijeća, popravke tableta, troškove režija za stan i nabavu nefinancijske imovine. Financiranje se provodi vlastitim prihodima, prihodima za posebne namjene, prihodima od donacija, pomoćima od nenadležnog proračuna i prihodima od prodaje nefinancijske imovine te prenesenim viškovima prihoda od ŽSV-a.

Sredstva planiramo utrošiti za:

* **Za isplatu dnevnica** za prijevoz na Županijska stručna vijeća za voditelje ŽSV-a i pratitelje učenika za odlaske na završna natjecanja, plan je 1.500,00 EUR, a za 2026. i 2027. godinu plan je 540,00 EUR. Na poziciju je uključen i planirani višak od ŽSV-a u iznosu od 1.000,00 EUR.
* **Za uredski materijal –** prijedlog plana je 130,00 EUR za kupovinu raznog potrebnog materijala za nastavu, a za 2026. i 2027. godinu 450,00 EUR.
* **Energija i komunalne usluge –** obuhvaćaju stavke koje se mjesečno obračunavaju na računu najmoprimcu kojemu je po Ugovoru o najmu stana iznajmljen školski stan (struja i pričuva) te Osnovnoj školi Antun Nemčić Gostovinski za gorivo koje se koristi za prijevoz hrane u PŠ Jagnjedovec. Plan za sve tri godine za energiju je 870,00 EUR, a za komunalne usluge 230,00 EUR.
* **Sitan inventar -**  prijedlog plana je 1.000,00 EUR koje bi utrošili eventualno na kupovinu inventara za potrebe ŽSV-a, a nabava se planira iz viška od ŽSV-a. Za 2026. i 2027. godinu plan je 500,00 EUR.
* **Usluge telefona, pošte i prijevoza –** prijedlog plana u iznosu od 4.000,00 EUR je namijenjen za prijevoz učenika na terenske nastave koje plaćaju roditelji te prijevoz na poluzavršna natjecanja, a za 2026. i 2027. godinu planira se u istom iznosu.
* **Usluge tekućeg i investicijskog održavanja –** planirane su u iznosu od 2.000,00 EUR za popravke tableta koje financiraju roditelji, a za 2026. i 2027. godinu planira se u istom iznosu.
* **Intelektualne i osobne usluge –** prijedlog plana je 1.460,00 EUR, a namijenjeno je za predavače na ŽSV-ima, dok se za 2026. i 2027. godinu planira 520,00 EUR.
* **Reprezentacija -** prijedlog plana je 230,00 EUR za eventualnu donaciju za Dan škole i ugošćavanje na ŽSV-ima. Plan za 2026. i 2027. godinu je 0,00 EUR.
* **Ostale nespomenute rashode poslovanja** u okviru kojih planiramo kupnju majica za prvašiće te ostale učenike koji žele nove majice, a koje će financirati roditelji u iznosu 9.000,00 EUR i osiguranje učenika u iznosu od 2.500,00 EUR (833 učenika x 3,00 EUR). Također na ovoj poziciji planiramo troškove matematičkog natjecanja MAT liga koje financiraju roditelji i plan je 1.000,00 EUR. Ukupno je plan na toj poziciji za sve tri godine 12.500,00 EUR.
* **Naknade građanima i kućanstvima u naravi** planiramo u iznosu od 38.000,00 EUR za kupovinu radnih udžbenika za učenike škole. Za 2026. i 2027. godinu je plan također 38.000,00 EUR.
* **Uredska oprema i namještaj –** za 2025. godinu je plan 4.729,00 EUR, a planiramo kupovinu namještaja za jednu učionicu predmetne nastave i tri uredske stolice (za ravnatelja, voditeljicu računovodstva i logopedinju). Od toga se iz izvora vlastiti prihodi financira 4.131,00 EUR, iz izvora kapitalnih donacija 500,00 EUR, a iz izvora prihoda od prodaje nefinancijske imovine 98,00 EUR
* **Knjige** – planiramo da će MZOM i slijedeće školske godine osigurati sredstva u svom Proračunu za nabavu novih udžbenika za školsku godinu 2025./2026. te shodno tome i mi predlažemo plan za kupnju udžbenika koji se vode na inventuri u iznosu od 11.000,00 EUR. Isto tako 2.995,00 EUR predlažemo namijeniti za kupnju knjiga za školsku knjižnicu sredstvima od MZOM-a (1.195,00 EUR), a 1.800,00 EUR iz vlastitih prihoda.

Ukupni plan za ovu aktivnost za 2025. godinu je 81.444,00 EUR, a za 2026. i 2027. godinu 77.416,00 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Povećanje broja osvojenih prva tri mjesta na natjecanjima.**

Ovaj cilj ima zadatak poticanje djece na izražavanje njihove kreativnosti, talenata i sposobnosti kroz različita natjecanja. Ujedno se u njima stvara i natjecateljski duh koji im može piti poticaj u daljnjem školovanju i odrastanju.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost (2026.)** |
| Povećanje broja osvojenih mjesta (prva tri) na županijskim/ državnim natjecanjima  -županijsko  -poluzavršno  -državno  -međunarodno | Učenike se potiče na izražavanje kreativnosti, talenata i sposobnosti kroz ovakve aktivnosti | Broj učenika plasiranih na županijska, poluzavršna, državna i međunarodna natjecanja | 144  69  20  5 | škola | 146  71  22  7 | 147  72  23  8 | 148  73  24  9 |

**Aktivnost: A300330 Mentorstvo**

Opis i cilj aktivnosti

Ova aktivnost ima za cilj pružanje prilika za razvoj karijere nastavnicima-pripravnicima koji su na početku karijere i u kontekstu uvođenja nastavnika u novo školsko okruženje.

Ovom aktivnosti se financiraju učitelji/mentori koji primaju naknadu MZOM-a za obavljeno mentorstvo svojih pripravnika.

U ovoj aktivnosti je plan od 346,00 EUR za isplatu plaće mentorima (2 mentora x 173,00 EUR). Sredstva za 2025. i 2026. godinu se ne planiraju.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Nagrađivanje učitelja koji su preuzeli ulogu mentora u razvoju karijere nastavnika-pripravnika**

Ovaj cilj ima zadatak da nagradi učitelja mentora koji svojim dodatnim trudom i zalaganjem pomaže nastavnicima-pripravnicima da se na početku karijere uključe u obrazovanje mladih.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost (2026.)** |
| Nagrađivanje mentora | U što kraćem roku nakon završenog mentorstva, osigurati sredstva od MZOM-a za nagrađivanje učitelja mentora kao nagradu za obučavanje nastavnika-pripravnika | % | 0 | škola | 100 | - | - |

**Aktivnost: A300332 EU projekti**

Opis i cilj aktivnosti

Ovom aktivnosti se financiraju Erasmus projekti koji podupiru mobilnost učitelja i učenika u svrhu neformalnog učenja u obliku njihove razmjene, pri čemu je cilj uključiti ih i ojačati njihov položaj kako bi postali aktivni europski građani, ali i pomoći im da steknu i razviju kompetencije koje će im biti korisne u životu i budućem radu.

Iako naša škola još uvijek nije uspjela proći ni u jednom Erasmus projektu, a prijavili smo se ove godine kao partneri u 2 različita projekta, planiramo da ćemo se iduće godine uključiti i proći na natječajima. Sredstva su planirana za eventualne odlaske učitelja na službena putovanja i stručna usavršavanja u sklopu EU projekata u iznosu od 2.660,00 EUR. Sredstva za 2026. i 2027. godinu planiraju se u istom iznosu.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Mobilnost mladih i upoznavanje kultura drugih zemalja**

S ciljem se želi postići da se škola uključi u Erasmus projekte radi mobilnosti učitelja i učenika te upoznavanja kulture, jezika, načina života i obrazovanja u drugim zemljama.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost (2026.)** |
| Uvođenje u Erasmus projekte | Uvođenjem u Erasmus projekte pridonosi se obrazovanju i osposobljavanju učitelja i učenika preko mobilnosti i upoznavanja drugih kultura i jezika. | % | 0 | škola | 100 | 100 | 100 |

**Aktivnosti: A300359 ODJEK VII-OŠ „BRAĆA RADIĆ“ 2024./2025.**

Opis i cilj aktivnosti

Aktivnost podrazumijeva potporu pomoćnika u nastavi i stručnog komunikacijskog posrednika sukladno utvrđenim individualnim potrebama, funkcionalnim sposobnostima i postignutoj razini samostalnosti učenika s tendencijom osamostaljivanja učenika u školskoj sredini. Ovom aktivnosti se osiguravaju sredstva za redovno financiranje materijalnih prava iz radnog odnosa pomoćnika u nastavi koji su zaposleni u OŠ „Braća Radić“ Koprivnica. Rashodi se odnose na sredstva za plaće, doprinose na plaću, prijevoz na posao i s posla, službena putovanja i ostala materijalna prava (regres, božićnica, uskrsnica, topli obrok).

U sklopu ove aktivnosti škola planira financirati jedanaest (11) pomoćnika u nastavi i dva (2) stručno komunikacijska posrednika te je plan za 2025. godinu u iznosu od 200.870,00 EUR. Plan za sredstva Osnivača (izvor 1 Opći prihodi i primici) je 66.520,00 EUR, sredstva EU (izvor 5 Pomoći) 85% - plan je 114.180,00 EUR i sredstva nacionalnog sufinanciranja (izvor 5 Pomoći) 15% - plan je 20.170,00 EUR. Izračun se temelji na bruto iznosu od 7,50 EUR po satu (bruto 2 – 8,74 EUR po satu) prihvatljivog troška u iznosu od 1.013,00 EUR i broju tjednog zaduženja za pojedinog pomoćnika (1 od 21 sat, 2 od 23 sata, 2 od 25 sati, 1 od 26 sati, 1 od 28 sati, 1 od 29 sati, 2 od 30 sati, 1 od 32 sata, 2 od 33 sata). Osim za plaće sredstva su planirana za službena putovanja (kao pratnja djeci). Prijedlog plana su po tri službena putovanja po svakom PN/SKP za cijelu 2025. godinu. Naknada za prijevoz na posao i s posla planira se za 12 pomoćnika u nastavi u iznosu od 2,00 EUR po danu osim jedne pomoćnice kojoj se prizna cijena karte javne usluge prijevoza putnika u cestovnom prometu Koprivničko-križevačke županije, sa izraženim popustom po kategoriji putnika (radnička karta) u iznosu od 52,80 EUR. Nadalje planiramo i ostala materijalna prava pa tako za božićnicu planiramo 3.600,00 EUR, regres 3.600,00 EUR, uskrsnicu 1.300,00 EUR, a za topli obrok planiramo mjesečni trošak od 40,00 EUR po pomoćniku – 13 pomoćnika x 12 mjeseci x 40,00 EUR=6.240,00 EUR te dar za dijete 14x100,00 EUR = 1.400,00 EUR

Za 2026. godinu je plan 200.870,00 EUR, a za 2027. godinu 131.136,00 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Pomoć djeci s individualnim potrebama**

Sa ciljem se želi postići zapošljavanje dovoljnog broja pomoćnika u nastavi sukladno utvrđenim individualnim potrebama, funkcionalnim sposobnostima i postignutoj razini samostalnosti učenika s tendencijom osamostaljivanja učenika u školskoj sredini.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost (2026.)** |
| Zapošljavanje pomoćnika u nastavi kao pomoć učenicima s individualnim potrebama | Osiguravanje dovoljnog broja pomoćnika u nastavi za djecu sukladno njihovim individualnim potrebama i funkcionalnim sposobnostima | % | 100 | škola | 100 | 100 | 100 |

**AKTIVNOST A300355 Učenička zadruga „Vretence**“

Opis i cilj aktivnosti

Zadruga ima za cilj okupljanje što većeg broja učenika koji će se uključiti u različite aktivnosti izrade i proizvodnje različitih proizvoda koji će se prodavati i plasirati na različitim sajmovima, razvijanje duha poduzetništva od najranijih školskih dana te učenje učenika o financijskom ustroju i zakonskih pravila vezanih za isto.

U sklopu aktivnosti će se pratiti troškovi koji će nastati radom te zadruge, a financirat će se iz članarina učenika te prodajom različitih proizvoda izrađenih radom zadruge. Plan za 2025. godinu iznosi 2.025,00 EUR. Isti je plan i za 2026. i 2027. godinu.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Uključivanje djece u rad zadruge Vretence**

Ovim ciljem se želi postići da se što veći broj djece uključi u rad Zadruge kako bi spoznali različite oblike izrade i proizvodnje različitih proizvoda, njihove prodaje te razvili u sebi duh poduzetništva.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost (2026.)** |
| Povećanje broja djece uključene u djelovanje zadruge Vretence | Upoznavanje djece s radom Zadruge, uključivanje u razne aktivnosti izrade proizvoda te njihove prodaje na sajmovima | % | 50 | škola | 70 | 80 | 85 |

**PROGRAM: 3015 SOCIJALNI PROGRAM**

**Program 3015 SOCIJALNI PROGRAM** provodi se s ciljem pružanja određenih oblika pomoći i socijalnih usluga građanima. Ovaj program obuhvaća financiranje prehrane svih učenika škole, koja se od početka 2023. godine obavlja iz izvora Ministarstva znanosti i obrazovanja.

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16 i 114/22),
* Pravilnik o proračunskim klasifikacijama (NN broj 4/2024), Pravilnik o proračunskom računovodstvu i računskom planu (NN broj158/23), Pravilnik o planiranju u sustavu proračuna (NN broj 1/2024)
* Pravilnik o financijskom izvještavanju u proračunskom računovodstvu (NN broj 37/22)
* [Pravilnik o provedbi Nacionalne strategije za provedbu Školske sheme voća i povrća te mlijeka i mliječnih proizvoda od školske godine 2023./2024. do školske godine 2028./2029. (NN broj 81/2023 i 40/2024)](https://narodne-novine.nn.hr/clanci/sluzbeni/2023_07_81_1282.html)
* Odluka o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2024./2025. (NN broj 92/2024)
* Godišnji plan i program rada škole za školsku godinu 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2024./2025.

**AKTIVNOST A301504 Pomoć za podmirenje troškova prehrane učenika osnovnih škola – 04 O.Š. „Braća Radić“**

Opis i cilj aktivnosti

U ovoj aktivnosti se financira prehrana učenika koji se žele hraniti u školskoj kuhinji kao i Shema voća/mlijeka, a ima za cilj:

* priprema kuhane hrane djeci te samim time dobivanje kvalitetnijeg obroka
* povećanje unosa svježeg voća i povrća te mlijeka i mliječnih proizvoda te smanjenja unosa hrane s visokim sadržajem masti, šećera i soli u svakodnevnoj prehrani učenika,
* podizanja razine znanja o važnosti zdrave prehrane i nutritivnim vrijednostima svježeg voća i povrća te mlijeka i mliječnih proizvoda i
* edukaciju učenika u cilju smanjenja otpada od hrane.

U ovoj aktivnosti planiramo više sredstava u odnosu na projekcije te plan iznosi ukupno 201.200,00 EUR. Plan je napravljen za 818 djece, što znači da 818 uč. x 1,33 EUR x 175 dana opravdava plan od 190.400,00 EUR za školsku kuhinju. Za Shemu voća i mlijeka se planira iznos od 10.800,00 EUR koliko nam je odobreno.

Sredstva za 2026. i 2027. godinu se također planiraju u iznosu od 201.200,00 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Osiguranje prehrane za sve učenike škole**

Ovim ciljem se želi postići da se svi učenici hrane u školskoj kuhinji s obzirom da od 2023. godine prehranu financira Ministarstvo znanosti i obrazovanja te je za sve učenika besplatna.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost (2026.)** |
| Povećanje broja učenika koji se hrane u školskoj kuhinji | Osiguravanjem besplatnih obroka za sve učenike škole omogućava se svakom učeniku da se hrani u školskoj kuhinji i da dnevno dobije kvalitetan obrok | % | 90 | škola | 100 | 100 | 100 |

**PROGRAM 9000 COP**

**Program 9000 COP** obuhvaća aktivnost kojom se osiguravaju sredstva za redovno financiranje materijalnih prava iz radnog odnosa svih zaposlenika OŠ „Braća Radić“ Koprivnica, osim pomoćnika u nastavi koji se financiraju preko aktivnosti ODJEK VII. Rashodi se odnose na sredstva za plaće, doprinose na plaću i ostala materijalna prava temeljem kolektivnog ugovora (jubilarna nagrada, božićnica, regres te razne pomoći).

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16 i 114/22),
* Pravilnik o proračunskim klasifikacijama (NN broj 4/2024), Pravilnik o proračunskom računovodstvu i računskom planu (NN broj158/23), Pravilnik o planiranju u sustavu proračuna (NN broj 1/2024)
* Pravilnik o financijskom izvještavanju u proračunskom računovodstvu (NN broj 37/22)
* Godišnji plan i program rada škole za školsku godinu 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2024./2025.

**AKTIVNOST: 900002 COP OŠ „Braća Radić“**

Opis i cilj aktivnosti

U okviru aktivnosti COP vrši se financiranje rashoda za plaće i ostalih materijalnih prava zaposlenika.

Plan za 2025. godinu za isplatu plaća, doprinosa i ostalih rashoda za zaposlene preko COP-a je veći u odnosu na projekcije i iznosi 2.797.000,00 EUR. Jedan od razloga za povećanja te aktivnosti je što se sa 01.01.2025. godine primjenjuje novi Zakon o proračunu po kojem smo morali prema novoj metodologiji knjiženja za 2025. godinu isplanirati rashode za 13 plaća.

Plan za Aktivnost COP je slijedeći:

* *Rashodi za zaposlene* - sredstva za plaće 2.310.000,00 EUR s pripadajućim doprinosima 366.500,00 EUR.
* *Ostale rashode za zaposlene* – plan je 90.000,00 EUR za jubilarne nagrade (za 10 djelatnika), darovi za djecu do navršenih 15 godina života (65 djece x 100,00 EUR), božićnica (86 x 300 EUR), regres (86 x 300,00 EUR), uskrsnica (86 x 100,00 EUR), pomoći za bolovanje preko 42 dana, pomoći u slučaju smrti, pomoć za rođenje djeteta.
* *Naknade troškova zaposlenima*  za prijevoz djelatnika na posao i s posla: 28.000,00 EUR (isplaćivat će se ovisno o kretanju cijene goriva na tržištu, a prosječno 0,16 EUR-0,18 EUR po kilometru).
* *Naknade poslodavca zbog nezapošljavanja osoba s invaliditetom:* plan je 2.500,00 EUR, manje od projekcije jer u 2025. godini moramo plaćati naknadu za samo jednu osobu.

Projekcija plana za 2026.godinu 2.648.300,00 EUR i 2027. godinu 2.668,500,00 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Isplata plaće i materijalnih prava svim djelatnicima**

Ovim ciljem se želi postići da svaki djelatnik primi redovito svoju mjesečnu plaću i da mu se isplati svako materijalno pravo na koje ima pravo sukladno Kolektivnom ugovoru za zaposlenike u osnovnoškolskim ustanovama.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2024.)** | **Ciljana vrijednost**  **(2025.)** | **Ciljana vrijednost (2026.)** |
| Isplata plaće i materijalnih prava svim zaposlenicima škole | Voditi ispravnu evidenciju svakog zaposlenika kako bi primio plaću koja mu pripada i u roku koji je predviđen uputama za isplatu plaće kao i sva materijalna prava koja mu pripadaju prema Kolektivnom ugovoru. | % | 100 | škola | 100 | 100 | 100 |

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI IZ NADLEŽNOSTI PRORAČUNSKOG KORISNIKA U PRETHODNOJ GODINI**

Sa zadovoljstvom možemo konstatirati da je iza nas još jedna uspješna školska godina u kojoj smo ostvarili brojne uspjehe i napravili iskorak u ukupnom odgojno-obrazovnom i organizacijskom životu škole.

Nastavljena je digitalizacija i ulaganje u suvremene oblike poučavanja kroz nabavu informatičke opreme,  interaktivnog ekrana i pametnih televizora. Obnovljen je namještaj u uredima , a nabavljeni su i garderobni ormarići za učenike u PŠ Starigrad. Završena je klimatizacija svih učionica, ureda i školske knjižnice te je nabavljena nova traktorska kosilica kojom uređujemo veliki školski okoliš. Nastavljena su ulaganja u školsku knjižnicu. Izrađena je projektna dokumentacija za rekonstrukciju vodovoda i kanalizacije u MŠ čiju prvu fazu realizacije planiramo  tijekom  2025. godine.  U očekivanju smo najveće investicije dogradnje MŠ radi mogućnosti provođenja jednosmjenske nastave (procijenjena vrijednost investicije je oko 12.7 milijuna eura).

U školi su organizirani aktivi predmetne nastave i aktiv učitelja razredne nastave. Učitelji voditelji Županijskih stručnih vijeća organizirali su  skupove iz matematike, engleskog jezika, vjeronauka i razredne nastave. Tijekom školske godine 13  učitelja i stručnih suradnika  je sudjelovalo na državnim skupovima: učiteljice informatike,  učiteljice razredne nastave, učitelji engleskoga jezika, učiteljica njemačkoga jezika, učiteljica francuskoga jezika, učiteljica hrvatskoga jezika, učiteljica matematike, učiteljica vjeronauka,  školska knjižničarka i psihologinja.  Učiteljice hrvatskoga jezika,  njemačkoga jezika, matematike i francuskoga jezika sudjelovale  su i na međunarodnim skupovima. Svi učitelji sudjelovali su u radu Županijskih stručnih vijeća, a dio njih održao je i predavanja:  učiteljica matematike, učiteljica razredne nastave,  engleskoga jezika,  hrvatskoga jezika, njemačkoga jezika,  povijesti, učitelj vjeronauka, učitelji prirode i biologije. Učiteljica hrvatskoga jezika održala je predavanja na državnom skupu. Tijekom školske godine učiteljice  razredne nastave,  engleskoga jezika, geografije,  učiteljica informatike, matematike i  stručna suradnica knjižničarka održale su predavanja za kolegice i kolege unutar kolektiva.

Za učenike iz udaljenijih dijelova grada organiziran je prijevoz na nastavu autobusima. Tijekom školske godine prevozilo se 368 učenika naše škole.

Od izuzetne je važnosti organiziranje prehrane u školskoj kuhinji. Jelovnik je prilagođen potrebama učenika, a osmislili su ga nutricionisti Podravke. Školsko povjerenstvo za kuhinju dogovara mjesečne jelovnike vodeći brigu o uravnoteženoj i zdravoj prehrani. Prehrana je organizirana za sve učenike naše škole. Hrana se svakodnevno dostavlja u PŠ Starigrad dostavnim vozilom koje je u vlasništvu škole. Tijekom godine prosječno je školsku kuhinju polazilo 800 učenika. Značajan porast broja učenika u školskoj kuhinji uslijedio je nakon odluke Vlade RH o sufinanciranju školske prehrane (besplatni obroci).

Također je važno napomenuti da je škola bila u projektu Sheme voća . Od ove školske godine će naša škola sudjelovati i u projektu Sheme mlijeka.

Škola plivanja se odvijala u drugom polugodištu školske godine 2023./2024., a sudjelovao je ukupno 91 učenik Matične škole i Područne škole Starigrad. Obuka je trajala 20 sati po svakom učeniku, a između ostalog učenicima je pružila učenje osnovnih elemenata plivanja, novih tehnika plivanja te usavršavanje već stečenih.

Učenici su u sklopu programa rada školskog liječnika bili obuhvaćeni specifičnim i preventivnim mjerama zdravstvene zaštite. Provedeni su pregledi za utvrđivanje zdravstvenog stanja i sposobnosti učenika za nastavu tjelesne i zdravstvene kulture te pregledi za određivanje primjerenog oblika školovanja.  Održani su sistematski pregledi učenika petih i osmih razreda i budućih učenika prije upisa u prvi razred osnovne škole. Cijepljenje je provedeno kod  učenika šestih, osmih i budućih učenika prije upisa u prvi razred osnovne škole. Osim toga, sukladno preporuci Ministarstva zdravstva i HZJZ, realizirano je cijepljenje učenika i učenica 8.razreda protiv HPV-a za one učenike koji su iskazali interes. Tijekom nastavne godine kontinuirano su se provodili namjenski pregledi na zahtjev i prema situaciji.

Na temelju poziva financiranog iz Operativnog programa Učinkoviti ljudski potencijali Europskog socijalnog fonda, kojeg je odobrilo Ministarstvo znanosti i obrazovanja putem Otvorenog poziva na dostavu projektnih prijedloga „Osiguranje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim odgojno-obrazovnim ustanovama te provedenog javnog natječaja i odabira kandidata, Osnovna škola „ Braća Radić“ Koprivnica završila je nastavnu godinu 2023./2024. sa jedanaest (11) pomoćnika u nastavi i dva (2) stručno komunikacijska posrednika koji su pomagali učenicima s teškoćama u odgojno-obrazovnom procesu. Cilj projekta je osigurati dodatnu profesionalnu potporu uključivanju učenika s teškoćama u razvoju u osnovnoškolskim odgojno obrazovnim ustanovama kako bi im se u nastavi osigurala bolja obrazovna postignuća, uspješnija socijalizacija i emocionalno funkcioniranje.

Za sve djelatnike škole omogućeno je obavljanje sistematskog pregleda uključujući i pomoćnike u nastavi u iznosima od 99,54 EUR do 151,30 EUR. Svi kuhari su jednom godišnje obavili zdravstveni/sanitarni pregled u Zavodu za javno zdravstvo, a dva puta u toku godine su od strane Zavoda za javno zdravstvo napravljene analize vode i namirnica u školskoj kuhinji Matične i Područne škole. Također je Zavod za javno zdravstvo obavio edukaciju osoba za održavanje HACCP-a. Tečajem su usvojena osnovna znanja o praktičnoj primjeni načela dobre higijenske i dobre proizvodne prakse, primjeni HACCP načela i praktičnoj primjeni postupaka samokontrole u institucionalnoj kuhinji.

Škola ima županijske prvake u hrvatskom i njemačkom jeziku, biologiji, matematici, informatici, Crvenom križu i učeničkoj zadruzi. Matematičari su osvojili pregršt medalja od kojih posebno ističemo one iz međunarodnog natjecanja “Euromath & Euroscience” koje se održalo u Rimu. Iza nas su izrazito uspješna sportska natjecanja te županijska “zlata” iz šest različitih sportova.

Na temelju svih sportskih uspjeha, Školsko sportsko društvo je primilo veliko priznanje od strane Hrvatskog školskog sportskog saveza te je proglašeno trećim najboljim među više od 1000 škola u Republici Hrvatskoj.

OŠ „Braća Radić“ Koprivnica dobila je priznanje UNICEF-a Hrvatska za sudjelovanje i angažman u programu Škole za Afriku u proteklih 15 godina.

**Izvannastavne i izvanškolske aktivnosti**

Učenici naše škole bili su vrlo uspješni na brojnim natjecanjima i natječajima te su polazili brojne izvannastavne aktivnosti koje su pridonijele tom uspjehu. Dio izvannastavnih aktivnosti financiran je i od strane Grada Koprivnice. Na temelju interesa učenika i mogućnosti organizacije rada i u ovoj školskoj godini organiziran je niz izvannastavnih aktivnosti. Veliki broj učenika je tijekom školske godine bio uključen i u različite izvanškolske aktivnosti (atletika, nogomet, rukomet, košarka, tenis, stolni tenis, karate, hrvanje, plivanje, ronjenje, boks, streljaštvo, triatlon, umjetničku školu, plesnu školu, likovni klub, školu stranih jezika, folklor, vatrogasna društva i društva sličnih aktivnosti namijenjenih djeci).

|  |  |  |  |
| --- | --- | --- | --- |
| **Red. br.** | **Izvannastavna aktivnost 1. – 4. razred** | **Učitelj** | **Br. učenika** |
|
| 1. | Pričaonica | Snežana Janjić | 10 |
| 2. | Likovna grupa | Ljubica Levak | 6 |
| 3. | Dramsko-recitatorska skupina | Vesnica Mlinarić | 10 |
| 4. | Maštaonica | Sanja Kovačić | 10 |
| 5. | Pričaonica | Ksenija Bukvić | 8 |
| 6. | Recitatorska skupina | Kristina Brozović | 14 |
| 7. | Mali istraživači | Narcisa Kolar | 13 |
| 8. | Papirnate čarolije | Dragica Ljubić | 10 |
| 9. | Recitatorska grupa | Marija Petras | 8 |
| 10. | Likovna grupa | Edita Sinjeri-Štefanek | 8 |
| 11. | Eko skupina | Ines Turk | 20 |
| 12. | Likovna grupa | Senka Pavković | 6 |
| 13. | Eko skupina | Renata Blažinec | 10 |
| 14. | Dramska | Ivana Pernjak | 11 |
| 15. | Recitatorska skupina | Melita Pintarić | 9 |
| 16. | Kreativno 3D modeliranje | Katarina Zorko Zadravec | 2 |
| 17. | Mali informatičari | Valentina Rajn | 1 |
| 18. | Mali informatičari | Nikolina Sabolić | 1 |
| 19. | Engleska igraonica | Ana Posavec Strnad | 2 |
| 20. | Dramsko – recitatorska skupina | Matea Gubica Tkalec | 10 |
| 21. | Likovna skupina | Vesna Petrušić | 8 |
| 22. | Dječji zbor nižeg uzrasta | Kristina Bunić Lovrek | 20 |

|  |  |  |  |
| --- | --- | --- | --- |
| **Red. br.** | **Izvannastavna aktivnost 5.-8. razred** | **Učitelj** | **Br. učenika** |
|
| 1. | Mali glagoljaši | Ana Pajnić | 8 |
| 2. | Likovna grupa | Sanja Pakasin | 8 |
| 3. | Likovna grupa | Marija Generalić | 11 |
| 4. | Pjevački zbor višeg uzrasta | Josip Pankarić | 20 |
| 5. | Instrumentalna  skupina | Josip Pankarić | 5 |
| 6. | Robotika | Željko Lukač | 5 |
| 7. | Informatička grupa | Maja Puhač | 10 |
| 8. | Deutsch+ | Danijela Fičko | 10 |
| 9. | Veseli Nijemci | Anastazija Matijak | 41 |
| 10. | Francuska radionica | Ana Kuhar | 6 |
| 11. | Škola za 5+ | Antonio Stipan | 40 |
| 12. | Škola za 5+ | Ana Rumek | 40 |
| 13. | Prva pomoć | Lidija Petras | 15 |
| 14. | Povijesna grupa | Anica Vučeta | 10 |
| 15. | Škola za 5+ | Anica Vučeta | 40 |
| 16. | Planinarska skupina | Štefica Šambula Premec | 15 |
| 17. | Škola za 5+ | Monika Matijaško | 40 |
| 18. | Atletska grupa | Jasmina Markić | 2O |
| 19. | Badminton | Jasmina Markić | 10 |
| 20. | Odbojka | Mihael Buzina | 15 |
| 21. | Nogomet | Mihael Buzina | 15 |
| 22. | Planinarska sekcija | Ivana Flajs | 15  20 |
| 23. | Planinarska sekcija | Ivan Golubić | 15 |
| 24. | Karitativna skupina | Andreja Lukačić Franjić | 10 |
| 25. | Eko grupa | Irena Hontić-Pranić | 10 |

|  |  |  |  |
| --- | --- | --- | --- |
| **Red. br.** | **Izvannastavna aktivnost** | **Učitelj** | **Br. učenika** |
|
| 1. | Školski čitateljski klub "Lijina gajbica" | Ines Vađunec i Tanja Galić | 5 |
| 2. | Medijska skupina | Ines Vađunec | 10 |
| 3. | Podmladak Crvenog križa | Lidija Petras | 8 |
| 4. | Mala čitaonica | Edita Sinjeri Štefanek | 10 |
| 5. | Kreativna grupa | Monika Matijaško | 15 |
| 6. | Atletska grupa | Jasmina Markić | 5 |
| 7. | Grupa matematičara petih razreda | Mara Grašić | 12 |
| 8. | Šahovska grupa | Velimir Fijok | 6 |
| 9. | Planinarska sekcija | Ana Rumek | 15 |
| 10. | Planinarska sekcija | Mihaela Petersdorfer Ramaj | 15 |
| 11. | Recitatorska grupa | Sanja Kovačić | 10 |
| 12. | Rad s darovitim učenicima 4. razreda | Edita Sinjeri Štefanek | 10 |
| 13. | „Kreativno - komunikacijske radionice za darovite učenike 4. razreda | Vesna Auer Gregor | 10 |
| 14. | Istraživačko - kreativne radionice za darovite učenike 5.do 8.razzreda | Vesna Auer Gregor | 30 |
| 15. | Dramsko recitatorska grupa | Vesnica Mlinarić |  |
| 16. | Plesna grupa | Ines Turk | 10 |
| 17. | Mali ekolozi | Ines Turk | 20 |
| 18. | Filmska grupa | Sanja Pakasin | 10 |
| 19. | Dramsko-scenska skupina | Slađan Mustač | 5 |
| 20. | Filmska skupina | Slađan Mustač | 5 |
| 21. | Mali glagoljaši | Ana Pajnić | 8 |
| 22. | Univerzalna sportska škola (preko HŠSS-a) | Mihael Buzina | 15 |
| 23. | Vježbaonica (preko HŠSS-a) | Jasmina Markić | 20 |
| 24. | Matematička grupa | Iva Arač | 10 |
| 25. | Kreativno 3D modeliranje | Katarina Zadravec Zorko | 18 |
| 26. | English Around the World | Natalija Flamaceta Magdić | 7 |
| 27. | Komunikacijsko-kreativne radionice za darovite učenike od 4.-8. razreda | Kristina Bunić Lovrek | 30 |

**Kulturna i javna djelatnost škole**

***Provedene aktivnosti***: Olimpijada čitanja 2023,  Europski tjedan kretanja 2023., Međunarodni dan pismenosti, Europskog dana jezika, Dječji tjedan, Utrka mira, Svjetski dan oživljavanja, Dane kruha i zahvalnosti za plodove zemlje, Mjesec knjige, Svjetski dan zaštite životinja, Tjedan školskog doručka, Europski tjedan programiranja, Sat kodiranja, Dan sigurnijeg interneta i Tjedan mozga, Galovićevu jesen, 80. godišnjicu osnutka Podravske republike, Književni susret i lutkarska kolaž-predstava s Jadrankom Čunčić Bandov, Dan sjećanja na žrtvu Vukovara i Škabrnje, Večer matematike, Dan sjećanja na holokaust i sprečavanja zločina protiv čovječnosti, Sigurnost na vodi, Tečaj Junior spasilac, blagdan la Chandeleur (Svijećnicu), Dan hrvatske glagoljice i glagoljaštva, Međunarodni dan rijetkih bolesti, Tjedan čokolade u našoj školi, Mjesec Frankofonije, literarni natječaj Srce mi se smije, Večer poezije, Svjetski dan osoba s Down sindromom, Svjetski dan voda, Radionica o uskrsnim običajima u Podravini s etnologinjom Vesnom Peršić Kovač i muzejskom pedagoginjom Mašom Zamljačanec, Dan planeta Zemlje, Međunarodni dan bioraznolikosti.

**Realizirani projekti:**

***Projekti na razini škole****:* Projekt U svijetu riječi i mašte, Međunarodni projekt čitanja i suradnje Čitanje ne poznaje granice / Branje ne pozna meja, Školski projekt Long, long time ago (Prije mnogo, mnogo vremena), projekt Postcrossing, projekt Djevojčice u STEM-u, školski projekt AI in my classroom, školski projekt Igre unplugged, projekt ODJEK VI, projekt „Škole za Afriku“,

***Zaključak:***

Iza nas je još jedna uspješna školska godina u kojoj smo ostvarili brojne uspjehe i napravili iskorak u ukupnom odgojno-obrazovnom i organizacijskom životu škole.

KLASA: 400-02/24-01/2

URBROJ: 2137-30-24-5

Koprivnica, 19.12.2024.

OBRAZLOŽENJE IZRADILA: RAVNATELJ ŠKOLE:

VODITELJICA RAČUNOVODSTVA Krešo Grgac, prof.

Andreja Eršetić

PREDSJEDNIK ŠKOLSKOG ODBORA:

Josip Pankarić, prof.